Publication: Magyar Közlöny
Issue: MK-2002-35 (Year: 2002, Number: 35)
Era: 1990-2004
Section: a 32/1999. (III. 31.) FVM rendelethez
Paragraph Index: 140

3. A kocák és a kocasüldõk tartásának követelményei 3.1. A szárazonálló kocákat, kocasüldõket célszerû csoportosan tartani, ennek hiányában az elhelyezésnek az állatok egymás közötti kapcsolattartását lehetõvé kell tenni. 3.2. Csoportos tartás esetén meg kell tenni minden szükséges lépést az agresszív magatartás visszaszorítására. 3.3. Amennyiben szükséges, a vemhes kocákat és kocasüldõket a külsõ és a belsõ élõsködõk ellen egyaránt kezelni kell. Fiaztató kutricába való telepítés elõtt az állat teljes testfelületét alaposan meg kell tisztítani. 3.4. A fekvõhelynek tisztának, megfelelõ vízelvezetésûnek és kényelmesnek kell lennie. A várható fialás elõtti héten a kocák és elõhasi kocák számára biztosítani kell megfelelõ és elegendõ alomanyagot, kivéve, ha a létesítményben alkalmazott hígtrágyakezelõ rendszer technikailag azt nem teszi lehetõvé. A koca, illetve elõhasi koca mögött olyan szabad területet kell kialakítani, amely lehetõvé teszi a zavartalan fialást és a fialásban történõ segítségnyújtást. 3.5. Az olyan fiaztató kutricába, ahol a koca nincs lekötve, a malacok védelmérõl (pl. malacmentõ rács, malacvédõ korlát elhelyezése stb.) is gondoskodni kell. 3.6. A kutricák kialakításánál legalább az alábbi méretezést kell figyelembe venni: Megnevezés Kötött tartás Kötetlen tartás, illetve kutrica vályú kutricán kívül vályú kutricán belül vályú kutricán kívül vályú kutricán belül Hosszúság, m 1,8 2,0 2,1 2,3 Szélesség, m 0,6 0,6 0,6 0,6 3.7. Kötött tartás vagy egyedi állás esetén lehetõvé kell tenni, hogy az állatok idõközönként szabadabban mozoghassanak. A csoportos tartásnál a kutrica méretét és a csoportnagyságot úgy kell megválasztani, hogy az állatok között ne alakulhasson ki fokozottabb méretû verekedés.

Source: https://magyarkozlony.hu/hivatalos-lapok/3286031d78134b12e22700e8e328ea8f4ad432e9/dokumentumok/ab69e420c076c6141fae34bac03d70d317636c4c/letoltes